CELEX: 62013CN0116
Language: sk
Date: 2013-03-11 00:00:00
Title: Vec C-116/13: Návrh na začatie prejudiciálneho konania, ktorý podal Juzgado de Primera Instancia n °17 de Palma de Mallorca (Španielsko) 11. marca 2013 — Banco de Valencia SA/Joaquín Valldeperas Tortosa, María Ángeles Miret Jaume

15.6.2013   
            
            
               SK
            
            
               Úradný vestník Európskej únie
            
            
               C 171/10
            
         Návrh na začatie prejudiciálneho konania, ktorý podal Juzgado de Primera Instancia no 17 de Palma de Mallorca (Španielsko) 11. marca 2013 — Banco de Valencia SA/Joaquín Valldeperas Tortosa, María Ángeles Miret Jaume
   (Vec C-116/13)
   2013/C 171/18
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Juzgado de Primera Instancia no 17 de Palma de Mallorca
   
      Účastníci konania pred vnútroštátnym súdom
   
   
      Navrhovateľka: Banco de Valencia SA
   
      Odporcovia: Joaquín Valldeperas Tortosa, María Ángeles Miret Jaume
   
      Prejudiciálne otázky
   
   
               1.
            
            
               Je španielske hypotekárne exekučné konanie v súlade s článkom 7 smernice 93/13/EHS (1), ak neumožňuje, aby súd pred rozhodnutím o nariadení exekúcie ex offo preskúmal ustanovenie o predčasnej splatnosti úveru založenej len na úkone banky, ktoré sa považuje samo osebe a pri jeho konkrétnom uplatnení na daný prípad za nekalé, pričom uvedené ustanovenie je nevyhnutné na to, aby profesionálny poskytovateľ úveru mohol použiť uvedený privilegovaný spôsob exekúcie?
            
         
               2.
            
            
               V akom rozsahu má súd — tiež z hľadiska článku 7 smernice 93/13/EHS — proti uvedenej podmienke zakročiť, ak musí nariadiť exekúciu v hypotekárnom exekučnom konaní?
            
         
               3.
            
            
               Možno z hľadiska článku 3 ods. 1 a 3 smernice 93/13/EHS a bodu 1 písm. e) a g) a bodu 2 písm. a) jej prílohy považovať za nekalú samu osebe a pri jej konkrétnom uplatnení na daný prípad zmluvnú podmienku, ktorá umožňuje finančnej inštitúcii, ktorá poskytla úver, jednostranne vypovedať zmluvu o úvere z úplne objektívnych dôvodov, pričom niektoré nesúvisia so samotnou zmluvou, v posudzovanom prípade vzhľadom na nezaplatenie štyroch mesačných splátok hypotekárneho úveru?
            
         
      (1)  Smernica Rady z 5. apríla 1993 o nekalých podmienkach v spotrebiteľských zmluvách (Ú. v. ES L 95, s. 29; Mim. vyd. 15/002, s. 288).